stanford-oval/wikipedia huggingface dataset:
Bundesautobahn 6
Historia

Nykyisen BAB 6:n varhainen edeltäjä oli Via Carolina, keisari Kaarle IV:n (1316–1378) alkuun panema tieyhteys Nürnbergin ja Prahan välillä. 1930-luvulla rakennettiin Reichsstraße 14 (nykyinen Bundesstraße 14) historiallisen esikuvansa mukaan Nürnbergistä Prahaan. Valtatietä 14 rakennettiin Nürnbergistä myös lännen suuntaan kohti Stuttgartia.
Vuonna 1935 otettiin käyttöön moottoritieyhteys Viernheimin ja Mannheimin välillä. Reinin yli rakenteilla oleva silta romahti 12. joulukuuta 1940, jolloin 30 työntekijää sai surmansa. Toisen maailmansodan takia työt keskeytettiin. Romahtanut silta rakennettiin sodan jälkeen uudelleen ja sen nimeksi tuli Theodor-Heuss-Brücke (Theodor Heussin silta). Vuonna 1953 avattiin nykyisen BAB 6:n ensimmäinen ajorata välillä Mannheim–Frankenthal ja toinen vuonna 1961. Landstuhlin ja Frankenthalin välinen osuus valmistui 1941. Saksan ilmavoimat käytti Landstuhlin ja Kaiserslauternin välistä osuutta kuitenkin sotilaslentokenttänä ja sodan jälkeen Yhdysvallat perusti alueelle Ramsteinin tukikohdan. Uusi moottoritie linjattiin tukikohdan eteläpuolitse Kaiserslauternin kautta Waldmohriin Saarlandin rajalle. Tieosuuden valmistumisen aikana 1950-luvulla Saarland oli autonominen alue. Saarbrückeniin moottoritie valmistui vuonna 1963 ja vuonna 1969 se yhdistettiin Ranskan moottoritieverkkoon Goldene Bremmin rajanylityspaikalla.
Ensimmäiset suunnitelmat moottoritiestä Heilbronn–Nürnberg valmistuivat 1935. Vuonna 1938 aloitettiin rakennustyö Württembergissä välillä Weinsberg–Bretzfeld sekä välillä Schwabach–Nürnberg pohjoisessa Baijerissa. Jälkimmäinen osuus valmistui sodasta huolimatta vuonna 1941. Moottoritie Mannheimista Heilbronniin (Autobahnkreuz Mannheim – Autobahnkreuz Weinsberg) valmistui 1960-luvulla.
Rakennustyö välillä Heilbronn–Schwabach aloitettiin 1966. Suurimmat ongelmat liittyivät tuolloin Kocherin ja Jagstin jokilaaksojen ylittämiseen. Osuus oli kokonaisuudessaan valmis 1979, jolloin otettiin käyttöön 58-kilometrinen väli Kupferzell–Ansbach-West. Tällä osuudella, Schwäbisch Hallissa, sijaitsee Kocherin jokilaakson silta eli Kochertalbrücke, joka on Saksan korkein (korkeus 185 m, pituus 1 128 m, leveys 31 m).
1970-luvulla moottoritietä rakennettiin Nürnbergin itäpuolelle. Vuosina 1970 ja 1971 avattiin liikenteelle 37 km pitkä osuus Altdorfista Ambergiin (Kreuz Altdorf – Amberg-West). Vuonna 1979 valmistuivat osuudet Kreuz Nürnberg-Ost – Kreuz Altdorf sekä ensimmäinen ajorata välillä Amberg-West – Amberg-Ost. Toinen ajorata valmistui 1991. BAB 6:n itäinen päätepiste jäi kylmän sodan vuosina melko kauaksi Tšekkoslovakian rajalta. Ambergista Tšekin rajalle moottoritietä alettiin rakentaa 1990-luvun lopulla. Ensin valmistuivat osuudet Waidhaus – valtakunnan raja ja Pleystein–Waidhaus. Kymmenkilometrinen kappale Oberpfälzer Waldin risteyksestä Wernbergiin avattiin 27. heinäkuuta 2005. Moottoritie A 6 Ranskan rajalta Tšekin rajalle oli kokonaisuudessaan valmis 10. syyskuuta 2008, kun 20-kilometrinen väli Amberg-Ost – Kreuz Oberpfälzer Wald avattiin liikenteelle. Samalla tuli valmiiksi moottoritieyhteys Pariisin ja Prahan välille.
Modernisointi

Eräs moottoritie 6:n nykyaikaistamishankkeista on osuus Vierheimer Dreieck – Kreuz Mannheim. Nelikaistainen tieosuus kuusikaistaistettiin 2000–2008. Ajoratojen leveys tällä 6,5 km pitkällä osuudella oli ennen remonttia 8 m, sen jälkeen 14,50 m. Siltoja rakennettiin seitsemän. Erityistä huomiota kiinnitettiin meluntorjuntaan käyttämällä tien päällysteenä uudentyyppistä pesubetonia. Meluaitoja rakennettiin noin 10,5 km. Toimenpiteillä saavutettiin enimmillään 10 desibelin alennus melutasoon. Käytännössä se on sama kuin liikenteen määrä olisi vähentynyt 90 %.
Liittymätaulukon sanastoa

Brücke...silta (taulukossa silta, jota myöten moottoritie ylittää esim. toisen tien, joen tai laakson)
Bahnbrücke...rautatiesilta
Straßenbrücke...maantiesilta
Dreieck...(oik. kolmio), liikennesanastossa moottoritieristeys, jossa moottoritie saa alkunsa toisesta moottoritiestä; "eritasokolmioristeys"
(Autobahn)kreuz...(moottoriteiden) risteys
Nord, ost, süd, west...pohjoinen, itä, etelä, länsi
Raststätte...levähdysalue
Aiheesta muualla

Wikimedia Commonsissa on kuvia tai muita tiedostoja aiheesta .
Yksityiskohtainen reittikaavio
A 6:n historia
A 6:n ja A 81:n risteys Weinsbergissä. A 6 on kuvassa yläoikealle kulkeva tie. Apilanlehti-kaksoistangenttimallinen Autobahnkreuz Weinsberg rakennettiin 1966–1970.
Kochertalbrücke eli Kocherinlaakson silta pohjoisesta nähtynä.
Liittymä A 6:lle Prahan suuntaan Oberpfälzer Waldissa (2011)
Carl McCunn

Carl McCunn (1946–1981) oli yhdysvaltalainen luontokuvaaja.
Tausta

McCunn syntyi Länsi-Saksassa, missä hänen isänsä Donovan McCunn palveli armeijassa.. McCunn valmistui 1964 high schoolista. Pian hän liittyi laivastoon, josta erosi 1969. Vuonna 1970 McCunn muutti Anchorageen Alaskaan.[lähde? ]
Kohtalokas kuvausretki

Lentäjä jätti vuonna 1981 McCunnin lentokoneesta seudulle, jossa hän oli vuonna 1976 ollut Brooksvuorilla. Paikka on noin 360 kilometriä Fairbanksista koilliseen. McCunn uskoi, että lentäjä noutaisi hänet syksyllä, mutta hän oli unohtanut sopia lentäjän kanssa noutoajan. Hän odotti turhaan lentokonetta elokuun alussa. Elokuun puolivälissä oli jo selvää, ettei lentäjä tulisi. McCunn alkoi metsästää mukanaan olleilla aseilla lintuja ja koetti kuivata pyydystämänsä karibun lihaa.
McCunn oli varmuuden vuoksi lähettänyt muutamalle ystävälleen ja isälleen kartat sijainnistaan. McCunnin isä ei kuitenkaan tiennyt, milloin hänen poikansa oli määrä palata retkeltä. McCunn näki elokuun lopussa poliisin lentokoneen, jolle hän heilutti laukkuaan. Poliisi ei ymmärtänyt rajusti laukkuaan heiluttaneen McCunnin olleen hädässä, varsinkin kun kolmannella ylilentokerralla McCunn käveli ripeästi kohti telttaansa. Jostain syystä McCunn ei siirtynyt noin kahdeksan kilometrin päässä olevaan metsästysmajaan, jonka paikan poliisi oli näyttänyt McCunnille kartalta antaessaan tälle tämän lähtiessä neuvoja.[lähde? ]
Syyskuussa alkoi sataa lunta ja riista käydä harvinaisemmaksi. McCunn koetti rakentaa ansoja jäniksille.[lähde? ] Lokakuun puolenvälin tienoilla McCunn alkoi olla kylmissään. Hän kilpaili jänissaaliista susien ja kettujen kanssa. Ruoka loppui marraskuussa. McCunn suunnitteli lähtevänsä jalkaisin 120 kilometrin päähän Fort Yukoniin. Kiitospäivänä McCunnia heikotti ja paleli. McCunn oli säästänyt itseään varten yhden patruunan ja ampui kiväärillä itsensä. Etsijät löysivät McCunnin jäätyneen laihan ruumiin 2. helmikuuta.
Cinclidium

Cinclidium on tieteellinen sukunimi, joka voi tarkoittaa lintusukua tai kasvisukua.
Cinclidium – viidakkoleppälinnut, sieppojen suku
Cinclidium – kilpisammalet, sammalsuku
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Cinclidium”, voi hakea sivunnimihaulla, laajalla sivunnimihaulla tai tekstihaulla.
Christer Lindgren

Christer Lindgren (28. elokuuta 1945 Helsinki – 27. joulukuuta 2017 Helsinki) oli suomalainen toimittaja ja tietokirjailija, joka tunnetaan lukuisista ruokakirjoistaan. Varsinaisen työuransa hän teki mainostoimistoissa, mutta Lindgren työskenteli 1960-luvulla myös Teinilehden toimitussihteerinä. Lisäksi hän kirjoitti muun muassa Ylioppilaslehteen, Ydin-lehteen ja Rytmiin sekä suomensi muun muassa Carl-Gustaf Liliuksen ja Anni Blomqvistin tuotantoa.
Lindgrenin ja Marko Koskisen teos Passione : intohimona italialainen keittiö valittiin vuoden 2008 keittokirjaksi. Vuonna 2004 Suomen Keittiömestarit ry valitsi hänet vuoden ruokatoimittajaksi.
Christer Lindgrenin poika on muusikko ja kansalaisaktivisti Tommy Lindgren.
Teokset

Mestari Markuksen ruokamatka.  (Tekijät: Markus Maulavirta; Sebastian Nurmi; Christer Lindgren)  Helsinki:  Otava, 2005.  ISBN 951-11987-6-9.
Flavours from the Finnish countryside.  (Tekijät: Markus Maulavirta; Sebastian Nurmi; Christer Lindgren)  Helsinki:  Otava, 2006.  ISBN 951-12112-3-4.
Pyttipannu.  (Tekijät: Hannu Konttinen; Christer Lindgren)  Helsinki:  Otava, 2006.  ISBN 978-951-12060-1-9.
Passione : intohimona italialainen keittiö.  (Tekijät: Marko Koskinen; Christer Lindgren)  Helsinki:  Otava, 2008.  ISBN 978-951-12220-2-6.
Kiehuu! : uusi suomalainen keittiö.  Helsinki:  Otava, 2010.  ISBN 978-951-12309-8-4.
Lähiruokaa : makuja maaseudulta.  (Tekijät: Markus Maulavirta; Sebastian Nurmi; Christer Lindgren)  Helsinki:  Readme, 2010.  ISBN 978-952-22026-1-1.
Parasta maatiaisruokaa.  Helsinki:  Maahenki, 2012.  ISBN 978-952-58706-6-4.
Sakura : makujen kirsikka.  (Tekijät: Naoto Niidome; Nathalie Lahdenmäki; Christer Lindgren)  Helsinki:  Readme, 2012.  ISBN 978-952-22065-1-0.
Stadin klassikot : maukkainta retroruokaa.  Helsinki:  Teos, 2012.  ISBN 978-951-85143-3-9.
Suomalaista kotiruokaa : mestarikokkien reseptipankki.  Helsinki:  Readme, 2012.  ISBN 978-952-22053-3-9.
Pollo Limonello : makuja Ysibaarin keittiöstä.  Helsinki:  Mestarien Pöytä Lindgren & Co / Vihreä Pöytä, 2013.  ISBN 978-952-93272-1-8.
Kotiruokaa : suomalaisten mestarikokkien reseptejä.  Helsinki:  Readme, 2015.  ISBN 978-952-32100-7-3.
Christer Lystad

| Henkilötiedot |
| --- | --- | --- | --- |
Syntymäaika: 13. heinäkuuta 1972 (ikä 52)
Syntymäpaikka: ,  Norja
Pelipaikka: Hyökkääjä
Lempinimi: Crille
Seurat
| Vuodet | Seura | O | (M) |
| 1990-1994 |  Sarpsborg BK | - | (-) |
| 1994-1995 |  IFK Motala | - | (-) |
| 1995-1997 |  Stabæk | - | (-) |
| 1997-1998 |  Västerås SK | - | (-) |
| 1998-2000 |  IF Boltic, Karlstad | - | (-) |
| 2000-2001 |  BS BolticGöta, Karlstad | - | (-) |
| 2001-2003 |  Sarpsborg BK | - | (-) |
| 2003-2004 |  Zorki, Krasnogorsk | - | (-) |
| 2004-2005 |  Västerås SK | - | (-) |
| 2005-2006 |  Zorki, Krasnogorsk | - | (-) |
| 2006-2007 |  BS BolticGöta, Karlstad | - | (-) |
| 2007- |  Sarpsborg BK | - | (-) |
Maajoukkue
| 1992–2014 |  Norja | 132 | (-) |
Valmennusura
2011-2014:  Norja
2016-:  Sarpsborg BK (pelaajavalmentaja)
 Seurajoukkueuran tilastot kattavat vain kansalliset sarjat, päivitetty 10. tammikuuta 2021.  Maajoukkueuran tilastot päivitetty 10. tammikuuta 2021.
Christer Lystad (s. 13. heinäkuuta 1972) on norjalainen jääpalloilija. Hän on edustanut urallaan Norjan pääsarjan seuroista Sarpsborgia ja Stabækia, Ruotsin pääsarjan seuroista IFK Motalaa, Karlstadin IF Bolticia ja BS BolticGötaa, Västerås SK:ta ja sekä Venäjän pääsarjan Krasnogorskin Zorkia. Lystad oli yhdessä Pål Hanssenin kanssa ensimmäiset norjalaiset, jotka pelasivat Venäjän pääsarjassa. Vuoden 1998 Ruotsin Allsvenskanin loppuottelussa hän oli voittamassa Ruotsin mestaruutta Västeråsin riveissä numeroin 6-4 Sandvikens AIK:sta.
Uransa loppuvaiheessa hän toiminut ensin Norjan jääpallomaajoukkueen ja sitten Sarpsborg BK:n valmentaja; Sarposborgissa pelaajavalmentajana.
Lystad on edustanut Norjan jääpallomaajoukkuetta kaikkiaan 132 maaottelussa. Hän oli voittamassa vuoden 1993 MM-pronssia Norjan joukkueessa. MM-kisaedustuksia Lystadilla kertyi kaikkiaan 17.
Saavutukset

Seurajoukkueissa
3 Norjan mestaruutta vuosina 1992 Sarpsborgin riveissä, 1996 ja 1997 Stabækin riveissä
Ruotsin mestaruus vuonna 1998 Västerås SK:n riveissä,
Venäjän mestaruussarjan pronssi 2004 Zorkin riveissä.
Maajoukkueessa
MM-pronssia vuonna 1993
Eniten jääpallomaaotteluita pelannut norjalainen - kaikkiaan 132 maaottelua,
MM-kisoissa 17 kertaa.
Henkilökohtaisesti
Neljä kertaa Norjan vuoden jääpalloilija kausina 2003, 2011, 2012 ja 2013.
Citroën Xsara WRC

| Citroën Xsara WRC |
| --- | --- |

Yleiset tiedot
Luokka:  World Rally Car
Valmistaja:  Citroën Racing
Teknisiä tietoja
Moottori:  4-sylinterinen rivimoottori, turboahdin, 1 998 cm3
Voimansiirto:  6-portainen sekventiaalivaihteisto
Massa:  1 230 kgpaino:
Pituus:  4 167 mm
Leveys:  1 770 mm
Akseliväli:  2 555 mm
Vetotapa:  neliveto
Teho:  300 hv, 5 500 rpm
Vääntö:  520 Nm
Kilpailuhistoria
Debyytti:  Katalonian ralli 2001
Kilpailuja:  253
Voittoja:  32
Palkintosijoja:  78
Viimeinen kilpailu:  Ranskan ralli 2010
Xavier Pons ja Kronos Citroën -tallin Xsara WRC 2006 Kyproksen rallissa.
Citroën Xsara WRC on Citroën World Rally Teamin käyttämä WRC-luokan ralliauto, jolla se kilpaili rallin MM-sarjassa vuosina 2001–2006. Auto esiteltiin vuonna 2001 Katalonian rallissa. Citroënin rallitallin johtoon oli nostettu entinen ranskalainen rallikuljettaja Guy Fréquelin. Tallin kuljettajat Philippe Bugalski ja Jesus Puras olivat erittäin nopeita, mutta mekaaniset ongelmat veivät kärkisijat. Puras ajoi uransa ainoan voiton ja Xsara WRC:n avausvoiton Korsikalla 2001. Thomas Rådström kehitti autoa soralla 2001–2002. Kaudeksi 2003 Citroën hankki Carlos Sainzin ja Colin McRaen kehittämään autoa Sébastien Loebin tallikavereina. Talli avasi kauden Monte Carlossa historiallisella kolmoisvoitolla (Loeb-McRae-Sainz) ja Sainz ajoi auton ensimmäisen sorarallivoiton kauden kolmannessa kisassa Turkissa. Menestys jatku hyvänä läpi kauden ja talli voittikin kauden 2003 merkkimestaruuden. Kausina 2004 ja 2005 Sébastien Loeb voitti Xsaralla maailmanmestaruuden ja talli voitti molempina vuosina merkkimestaruuden. Vuonna 2006 Loeb kilpaili Kronos-yksityistallissa Xsaralla, voittaen jälleen maailmanmestaruuden.
Vuonna 2007 Citroen toi ralleihin uuden Citroën C4 WRC:n ja näin menestyksekäs Xsara sai seuraajan. Kaudella 2007 Xsara nähtiin monien yksityistallien kalustona. Kaudella 2009 Petter Solberg hankki Xsaran yksityistallinsa kalustoksi ja ajoi tasaisen nopeita aikoja uudempia autoja vastaan.
Choisel

| Choisel |
| --- | --- |
 Saint-Jean-Baptisten kirkko
 Choisel
 Koordinaatit: 48°41′14″N, 02°01′08″E 
Valtio:   Ranska
Alue:  Île-de-France
Departementti:  Yvelines
Arrondissementti:  Rambouillet
Hallinto:  
 – Määri:  Alain Seigneur (2014–2020)
Pinta-ala:  
 – Kokonaispinta-ala:  8,73 km²
Korkeus:  89–178 m
Väkiluku (2013):  539
 – Väestötiheys:  62 as./km²
Aikavyöhyke:  UTC+1
 – Kesäaika:  UTC+2
Postinumero:  78460
 
 Site officiel de la commune de Choisel 
 Lähteet:  = Väkiluku 
Infobox OKVirheellinen NIMI-arvo: 
Choisel on kunta keskisessä Pohjois-Ranskassa Île-de-Francen alueella. Se kuuluu hallinnollisesti Yvelinesin departementtiin ja Rambouilletin arrondissementtiin. Kunnan asukasluku oli 539 vuonna 2013.
Kunnan tunnetuimpiin asukkaisiin on kuulunut kirjailija Michel Tournier (1924–2016).
Aiheesta muualla

Kuvia tai muita tiedostoja aiheesta Choisel Wikimedia Commonsissa
Choiselin kunnantalo
Coloradon lippu

Coloradon lippu
Coloradon lippu on Yhdysvaltain Coloradon osavaltion tunnus sinetin ohella. Se otettiin käyttöön 5. kesäkuuta 1911 ja sen suunnitteli Andrew Carlisle Johnson.
Lippu on jaettu kolmeen samankokoiseen vaakaraitaan, joista ylin ja alin ovat siniset ja keskimmäinen valkoinen. Lippuun on myös kuvattu punainen c-kirjain, jonka sisällä on keltainen ympyrä. Lipun sininen symboloi taivasta, keltainen aurinkoa, punainen maata ja valkoinen lumihuippuisia vuoria.
Yhdysvaltain osavaltioiden liput
Alabama
Alaska
Arizona
Arkansas
Colorado
Connecticut
Delaware
Etelä-Carolina
Etelä-Dakota
Florida
Georgia
Havaiji
Idaho
Illinois
Indiana
Iowa
Kalifornia
Kansas
Kentucky
Louisiana
Länsi-Virginia
Maine
Maryland
Massachusetts
Michigan
Minnesota
Mississippi
Missouri
Montana
Nebraska
Nevada
New Hampshire
New Jersey
New York
New Mexico
Ohio
Oklahoma
Oregon
Pennsylvania
Pohjois-Carolina
Pohjois-Dakota
Rhode Island
Tennessee
Texas
Utah
Vermont
Virginia
Washington
Wisconsin
Wyoming
Chilehaus

Chilehausin itäpääty.
Chilehaus  (”Chile-talo”) on Hampurissa sijaitseva arkkitehti Fritz Högerin suunnittelema tiiliekspressionismia edustava rakennus. Chilehaus on osa Hampurin Speicherstadtin ja Kontorhausviertelin muodostamaa Unescon maailmanperintökohdetta.
Rakennuttaminen

Chilehausin rakennuttaja oli liikemies ja maahantuoja Henry Brarens Sloman, joka lähti nuorena ja varattomana miehenä Chileen. Siellä hän hankki huomattavan omaisuuden salpietarikaivoksellaan. Palattuaan Saksaan hän osti kotikaupungistaan Hampurista 5000 neliömetrin tontin. Sloman osti myös 4 800 000 tummaa tiiltä ja palkkasi kokeneen arkkitehti Fritz Högerin suunnittelemaan rakennuksen, joka toisi mieleen valtamerilaivan. Chilehaus rakennettiin Högerin suunnitelmien mukaan vuosina 1922–1924.
Arkkitehtuuri

Chilehaus on kymmenkerroksinen toimistotalo. Valtava rakennuskompleksi muodostuu kolmesta rakennuksesta tai siivestä: A, B ja C. Siivissä on yhteensä 36 000 neliömetriä tilaa. Chilehausin julkisivun huomiota herättävin piirre on sen terävä ja kolmionmuotoinen itäpääty. Alun perin Chilehaus toimi kansainvälisen merikaupan keskuksena. Vuonna 1993 Union Investment Real Estate GmbH osti Chilehausin. Nykyään siellä toimii useita eri alojen yrityksiä.
Chilehausia pidetään yhtenä ekspressionistisen arkkitehtuurin merkkiteoksista. Rakennuksen vaikuttavuus syntyy tiilijulkisivujen ominaispiirteistä ja omintakeisesta s-muotoisesta kaarevasta julkisivusta Meßbergin puolella sekä ennen kaikkea laivan keulaa muistuttavasta rakennuksen itäpäädystä.
Höger kehitti Chilehausin innovatiivisen rakenteen hyödyntämällä teräsbetonin tarjoamia mahdollisuuksia ja yhdistämällä ne perinteiseen tiilimuuraukseen. Chilehausissa tiiltä on käytetty aivan uudella ja kekseliäällä tavalla. Julkisivujen suunnittelussa Höger hyödynsi epätasaisesti poltettujen klinkkeritiilien voimakasta heijastavaa vaikutusta. Rakennuksen sisätilat suunniteltiin joustaviksi, jotta ne olisi helppo muuntaa erilaisiin toimistotyön tarpeisiin. Rakennuksen julkisivuja koristavat lisäksi kuvanveistäjä Richard Kuöhlin tekemät veistokset. Kuöhl teki myös aulatilojen ja portaikkojen veistoskoristelun. Chilehaus on rakennettu erittäin haastavalle maaperälle, ja rakennuksen perustusten alle piti upottaa 16 metrin syvyyteen ulottuvat teräsbetonipylväät. Lisäksi sen kellari ja lämmityslaitteet on eristetty tulvien varalta.
Chilehaus suojeltiin vuonna 1983, ja vuonna 2015 se valittiin Unescon maailmanperintöluetteloon.
Kuvagalleria

Julkisivu koilliseen
Fasadin kaarevia linjoja
Sisäänkäynti A-siipeen
Chilen tunnuseläin kondorikotka. Chilehausin veistoskoristelua.
Chilehaus ilmasta
Näkymä sisäpihalle
C-siiven aula
A-siiven rappukäytävän porrastasanne
Chokri Zaalani

| Henkilötiedot |
| --- | --- | --- |
Syntymäaika: 9. lokakuuta 1980 (ikä 43)
Syntymäpaikka: Tunisia
Pelipaikka: puolustaja
Pituus: 182 senttimetriä
Seura
Seura: EGS Gafsa
Seurat
| Vuodet | Seura | O (M) |
| 2002–2006 2006–2008 2008–2009 2009– |  Stade Tunisien  Club Africain  Sogndal Fotball  EGS Gafsa |  ? (1) ? (4) |
Maajoukkue
| 2003 |  Tunisia | 1 (0) |
 Seurajoukkueuran tilastot kattavat vain kansalliset sarjat.
Chokri Zaalani (arab. شكري الزعلاني‎, s. 9. lokakuuta 1980) on tunisialainen jalkapalloilija, pelipaikaltaan puolustaja. Hän pelaa tällä hetkellä EGS Gafsassa.
Saavutukset

Tunisian mestaruus: 2008
Tunisian cup: 2003
Tunisian liigacup: 2002
Arabian cup voittajien cup: 2002
Carl Lilliestierna

Carl Lilliestierna (16. heinäkuuta 1696 Tukholma – 2. kesäkuuta 1742 Tukholma) oli ruotsalaissyntyinen tuomari ja virka- ja valtiopäivämies, joka toimi Suomessa Turun hovioikeuden sihteerinä ja asessorina, samoin kuin laamannina.
Carl Lillienstiernan vanhemmat olivat ylisotatuomari Henrik Gerhard Lilliestierna ja Anna Nohlanvähr ja puoliso vuodesta 1731 Briita Hirvo, joka oli Naantalin pormestarin tytär. Toimittuaan ensin sotatuomarina Lillienstiernasta tuli Turun hovioikeuden sihteeri 1718 ja asessori 1728. Lillistierna edusti aatelistoa säätyvaltiopäivillä 1734 ja 1738. Karjalan laamannikunnan laamanniksi hänet määrättiin 1736.
Aiheesta muualla

Kansallisbiografia: Lilliestierna, Carl (1696–1742) (Maksullinen artikkeli, Viitattu 7.12.2019)
Carl Levin

| Carl Levin |
| --- | --- |

Yhdysvaltain senaattori Michiganista
 3. tammikuuta 1979 – 3. tammikuuta 2015  
Edeltäjä:  Robert P. Griffin
Seuraaja:  Gary Peters
Henkilötiedot
Syntynyt: 28. kesäkuuta 1934 Detroit, Michigan, Yhdysvallat
Kuollut: 29. heinäkuuta 2021 (87 vuotta) Detroit, Michigan, Yhdysvallat
Puoliso:  Barbara Halpern
Lapset:  3
Tiedot
Puolue:  demokraatit
 Nimikirjoitus
Carl Milton Levin (28. kesäkuuta 1934 Detroit – 29. heinäkuuta 2021 Detroit) oli yhdysvaltalainen demokraattisen puolueen poliitikko. Hän edusti Michigania Yhdysvaltain senaatissa vuosina 1979–2015. Hän on siten kaikkien aikojen pitkäaikaisin Michiganin edustaja senaatissa.
Levin syntyi juutalaiseen perheeseen ja kouluttautui lakimieheksi. Hän ilmoitti 7. maaliskuuta 2013, ettei enää pyrkisi seitsemännelle kaudelle vuoden 2014 senaatinvaaleissa. Hänen isoveljensä Sander Levin on pitkäaikainen edustajainhuoneen jäsen.
Levin meni vuonna 1961 naimisiin Barbara Halpernin kanssa. Pari sai tyttäret Kate, Laura ja Erica.
Aiheesta muualla

Kuvia tai muita tiedostoja aiheesta Carl Levin Wikimedia Commonsissa
Cellular

| Cellular |
| --- | --- |

Ohjaaja:  David R. Ellis
Käsikirjoittaja:  Chris Morgan
Tuottaja:   Dean Devlin  Lauren Lloyd 
Säveltäjä:  John Ottman
Pääosat:   Kim Basinger  Chris Evans  Jason Statham  William H. Macy 
Valmistustiedot
Valmistusmaa:  Yhdysvallat
Tuotantoyhtiö:  Electric Entertainment
Levittäjä:  InterCom Netflix
Ensi-ilta:  2004
Kesto:  95 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Cellular on vuonna 2004 ensi-iltansa saanut David R. Ellisin ohjaama yhdysvaltalainen jännityselokuva. Elokuvassa biologianopettaja Jessica Martin (Kim Basinger) kidnapataan, mutta hän onnistuu soittamaan yhden puhelun satunnaiseen numeroon, josta vastaa Ryan (Chris Evans).
Näyttelijät

| 0 | 1 | 2 |
| --- | --- | --- |
|  Kim Basinger  | … |  Jessica Kate Martin   |
|  Chris Evans  | … |  Ryan   |
|  Jason Statham  | … |  Ethan Greer   |
|  William H. Macy  | … |  Sergeant Bob Mooney   |
|  Noah Emmerich  | … |  Jack Tanner   |
|  Richard Burgi  | … |  Craig Martin   |
|  Valerie Cruz  | … |  Dana Bayback   |
|  Eric Christian Olsen  | … |  Chad   |
|  Jessica Biel  | … |  Chloe   |
|  Adam Taylor Gordon  | … |  Ricky Martin   |
|  Caroline Aaron  | … |  Marilyn Mooney   |
|  Matt McColm  | … |  Deason   |
|  Eric Etebari  | … |  Dimitri   |
|  Brendan Kelly  | … |  Mad Dog   |
|  Rick Hoffman  | … |  Lawyer   |
|  Lin Shaye  | … |  Exotic Car Driver   |
|  Lauren Sánchez  | … |  News Anchor   |
|  Sherri Shepherd  | … |  Jaded Cashier   |
Aiheesta muualla

Cellular Internet Movie Databasessa (englanniksi)
Cellular Elonet.
Citroën Xsara Picasso
Nimi

Auton nimessä olevasta Pablo Picasson nimestä ja nimikirjoituksesta Citroën maksoi Picasson pojalle Claude Picassolle sievoisen summan. Nimen myymistä autoon paheksuttiin laajalti.
Aiheesta muualla

Kuvia tai muita tiedostoja aiheesta Citroën Xsara Picasso Wikimedia Commonsissa
Code sharing

Kuvassa portilta 30 on merkitty lähteväksi useilla eri lentonumeroilla markkinoitu lento Frankfurtiin.
Code sharing on erityisesti lentoyhtiöiden käyttämä yhteistyömuoto, jossa useat eri lentoyhtiöt markkinoivat samaa lentoa kunkin lentoyhtiön omalla numerolla. Code sharing on yksi lentoyhtiöallianssien, kuten Star Alliance ja Oneworld, perusyhteistyömuodoista. Esimerkiksi monia Finnairin operoimia lentoja markkinoidaan myös British Airwaysin ja American Airlinesin lentonumeroilla.
Chile talviolympialaisissa 2018

Chile osallistui Pyeongchangin talviolympialaisiin 2018. Maata edusti seitsemän urheilijaa, jotka kilpailivat kolmessa eri urheilumuodossa. Avajaisissa maan lippua kantoi alppihiihtäjä Henrik von Appen ja päättäjäisissä maastohiihtäjä Claudia Salcedo.
Joukkue > Alppihiihto

Chile sai alppihiihtoon maapaikan yhdelle miehelle ja yhdelle naiselle, ja lisäksi kiintiöpaikkojen uudelleenjaossa yhden lisäpaikan.
Kai Horwitz
Henrik von Appen
Noelle Barahona
Joukkue > Freestylehiihto

Stephanie Joffroy
Dominique Ohaco
Joukkue > Maastohiihto

Chile sai maastohiihtoon maapaikan yhdelle miehelle ja yhdelle naiselle.
Yonathan Jesús Fernández
Claudia Salcedo